cyanic-selkie/wikianc huggingface dataset:
I.D. du Plessis
Poësie
Die vlammende fez bevat verse oor die wêreld van die Kaapse Maleiers, beide stemmingskuns en verhalende verse. Besonder treffend is die gedigte Karnaval (met Madjiet se lied wat die kern vorm van die weergawe van die kleurvolle en feestelike parade); In die Slamse buurt (wat daarin slaag om die mistroostige atmosfeer van armoede vas te vang); Katrina (die aangrypende weergawe van die prostituut se lot); en Kaalvoet-klonkie (wat in die reën sy ware verkoop ten einde iets te probeer kry om aan die lewe te bly maar ten spyte van sy haglike omstandighede steeds vreugde ervaar); wat almal aspekte van hierdie bevolkingsgroep se lewe en kultuur saamvat. Veral die laasgenoemde twee gedigte is skrynend in sy uitbeelding van die uitsigloosheid van die karakters se bestaan. Die bundel word mooi geïllustreer deur die skilder Le Roux Smith le Roux.
Land van ons vadere (ook deur Le Roux geïllustreer) bevat benewens enkele natuurverse nasionale verse met ’n sosiale aksent, waarin die digter sy meestal enkelvoudige gedagtes oor hierdie temas uitdruk. Die titelgedig probeer om die Afrikaner se nasionalistiese strewe te versoen met die dwingende doel om eenheid na te streef. Die verse is meestal sonder ontroering en is vol retoriek. Bloemlesing is die digter se eie keuse uit sy gepubliseerde werk tot op daardie stadium, waar hy die gedigte in tematiese groepe indeel.
Ballade van die eensame seeman bestaan uit 75 kwatryne op meestal viervoetig-jambiese metrum, waarin ’n seeman in monoloogvorm sy lewensverhaal vertel (met eggo’s van Coleridge se Rhyme of the Ancient Mariner asook Herman Melville se Moby Dick). Die spreker bevind hom as eensame op ’n verlate eiland in die Yssee, waar hy in hierdie omgewing saam met sy vriend, die harpoenier, na die onoorwonne “Wit Vis van die Sewe Seë” gesoek het. Sy vriend kom in die soektog om, maar na die smart het die seeman ontdek dat die sin van dinge die liefde is, die bestaansrede en ook die rigsnoer van sy lewe. Ten spyte van mooi onderdele is daar geen afdoende verklaring vir die seeman se insig nie en maak die digter te veel gebruik van herhalings en stoplappe om as geheel ’n impak te maak. Waar die eerste gedeelte vaartbelyn is en ook ’n sekere spanning meebring, is die laaste gedeelte se moralisering ’n insinking.
Verhalende ballades is ballades wat reeds voorheen gepubliseer is, maar sluit ook in ’n voorheen ongepubliseerde Slamse ballade, Daar kom die Alibama, en die naturelle-ballade Nonkala, waar die terugkeer van die jagters ook die koms van haar man se doodstyding is. Ballade van die eensame seeman is ook weer hierin opgeneem.
Lig en skaduwee is ’n bonte versameling verse met temas en vorms wat uit vorige bundels reeds bekend is en meeste van die gedigte reeds in ander bundels verskyn het. Die ses pantoens (Maleise kwatryne van viervoetige verse, waar daar ’n skynbare onsamehangendheid is tussen die eerste en tweede verspaar) voeg tog ’n nuwe aspek aan sy kwatryne toe. Die titel van die bundel word ontleen aan Vooraf, waarin die spreker die jonger digkuns se “vlymskerp” en “flikkerende” woord verwerp en eerder kies vir die “warm” en “helder” woord wat deur lig en skaduwee kring.
Die sanger, die bose en die lied vertel die verhaal van die sanger wat misken was en dan terugkeer na sy mense om weer vir hulle te sing. Wanneer sy gawe weer verwerp word, herken hy die bose wat in hom gesetel is en soek die fout by homself. Hierna sing hy minder eersugtige liedere en dien sy mense met sy talent. Du Plessis slaag egter nie daarin om die verhaal as poësie dig te weef nie. Hierdie fase van sy digkuns word weer in 1957 afgesluit deur ’n eie keur uit sy werk, wat onder die titel Versamelde verse verskyn, hierdie keer per bundel en in chronologiese orde geklassifiseer. Versamelde ballades, Karoo-verse en Vaderlandse verse is ook in hoofsaak saambundeling van vroeër werk, telkens met toevoeging van enkele nuwe gedigte.
Terugblik bundel kwatryne van verskillende aard en tematiek in drie afdelings, Mens en ster, Pantoens en Terugblik. Hierdie verse se tematiek is oor die algemeen meer modern as van sy vroeër werk, met die afdeling Mens en ster wat byvoorbeeld kwatryne oor die mens en die kosmos bevat. Die bundel bevat ook ’n reeks nuwe pantoens met volkse inslag, terwyl die lang kwatrynereeks Terugblik herinneringe uit die jeug en die verlede bevat, soms in mooi beelde beskryf.
Sjeg Joesoef was reeds die onderwerp van ’n gedig in Die vlammende fez Dit is ’n monoloog waarin die lewe van hierdie heilige geskets word, subtiel deurspek met filosofiese opmerkings oor die Suid-Afrikaanse rasseprobleem. Sjeg Joesoef van Makassar is ’n heilige en legende onder die Maleiers. As Oosterse vors word hy in die sewentiende eeu uit Makassar as politieke gevangene na die Kaap gestuur, waar hy die Moslem-geloof vestig. Hy word tussen die duine by Faure begrawe, wat vir elke gelowige Moslem in Suid-Afrika ’n heilige plek is. Voor in die bundel gee Du Plessis ’n deeglike oorsig van die hooffiguur se lewensverhaal wat nie net waardevol is nie, maar ook noodsaaklik om die verloop van die gedig te verstaan. Veral mooi is die mens se stryd teen die eensaamheid en teen homself en die uitreik na iets wat groter as hy self is, die soeke na die bron van alles.
Die besinning oor die rasseprobleem voer I.D. verder in Ballade van broer Blindeman, ook uit die Maleierperspektief gesien, met enkele geslaagde beelde en ’n prysenswaardige soberheid. Nogtans is die geheel nie afgerond genoeg nie en vervaag die kleurprobleem as sentrale tema soms agter ander onbenullige detail. Die Broer Blindeman van die titel kan gesien word as die simbool van die blanke owerheid en die blanke selfsug en dwarsdeur die werk groei die waarskuwing aan die blankes in intensiteit. In die ballade word vyf karakters (’n Maleise kunstenaar, ’n visserman, ’n bendelid, ’n sanger en ’n onderwyser) aan die woord gestel en deur suggestie word aangetoon hoe hulle gefrustreer word deur die beperkings wat die onregverdige rassebestel op hulle plaas. Versamelde verse verskyn by geleentheid van sy sewentigste verjaarsdag en bevat ’n keur uit sy digbundels tot op daardie stadium opgedeel in die afdelings Oosterse verse, Uit Sjeg Joesoef, Hekeldigte, Oor die Kaapse Maleiers, Karoo-verse, Vaderlandse verse, Ballades, sonnette en kwatryne en Ander verse.
In Kaapse moppies versamel hy Kaaps-Maleise volksverse wat hy oor baie jare opgeteken het. Ten tye van sy tagtigste verjaarsdag word sy gedigte almal saam versamel in Mens en ster, waarin ook ’n aantal voorheen ongepubliseerde gedigte uit die periode 1925–1937 opgeneem word.
Raamwerk vir Suid-Afrika het die Suid-Afrikaanse politieke situasie, die Afrikaner se rol daarin en die digter se eie “credo” as onderwerp. Die bundel beslaan drie afdelings, waarvan die eerste (1945: ’n Stem uit die verlede) ’n keur is uit sy bundel Land van ons vadere en die ander twee afdelings (1979: Ek het op Tafelberg gestaan en 1980: Nou het die uur ons ingehaal) nuwe verse bevat. Die bundel bepleit onderhandelinge tussen alle bevolkingsgroepe om individue nie op grond van ras nie, maar op grond van meriete hulle plek in die samelewing te laat vind.
Versamelbundels
Du Plessis se gedigte word in ’n menigte versamelbundels opgeneem, waaronder Groot verseboek, Die Afrikaanse poësie in ’n duisend en enkele gedigte, Afrikaanse versameling, Ons jongste letterkunde, Digters en digkuns, Afrikaanse ballades, Uit ons digkuns, Junior verseboek, Die junior digbundel, Nuwe Kleinverseboek, Nuwe Kleuterverseboek, Afrikaanse natuurpoësie, Digterstemme, Digters en digsoorte, Afrikaanse verse, Die dye trek die dye aan, Afrikaanse letterkunde, Die mooiste Afrikaanse liefdesgedigte, Uit ons letterkunde, Goudaar, Verse vir Opperman, My Afrikaanse verseboek, Die goue vreugde, Voorspraak  en Woordpaljas. Sy gedigte word gereeld getoonset en deur bekende Afrikaanse sangers gesing.
Engelse digkuns
Hy skryf ook Engelse gedigte. From a Persian garden is vertalings in Engels van ’n aantal kwatryne van Omar Khayyám. The passing show bevat gedigte oor die Suid-Afrikaanse politieke situasie, asook kwatryne geskryf by die dood van sy hond. Song of Venus word in ’n beperkte, genommerde oplaag uitgegee en bevat ’n soort hooglied oor die liefdespel tussen Mars en Venus.
Kortverhale
Sy prosa is veral kortverhale wat hy in ’n aantal bundels versamel wat nie besonder hoog aangeslaan word deur kundiges nie. Legendes van alle nasies is ’n bundel waarin oorspronklike legendes oorvertel word. Die studie in verband met sy proefskrif het hom in aanraking gebring met die Oosterse mistisisme en in verskeie van sy verhale maak hy dan ook gebruik van Neo-Gotiek, waarin daar geheimsinnige, spookagtige en bonatuurlike elemente, soos vampiere, spoke en spiritisme, voorkom. Hierdie kortverhale van hom sluit in Mal Gert, Necropolis, Die feniks, Die swart aap, Scorpio, Die weerwolf en Maria.
Uit die Ander Wêreld is ’n eerste bundel met verhale wat die leser die geheimsinnige probeer inlei, waar onbekende en bonatuurlike magte aan die werk is. Hoewel die bonatuurlike element soms op verdienstelike wyse gesuggereer word, bly die voorstelling nugter van aard.
Afrikaanse goëlstories bevat sommige van die bogenoemde verhale.
Goëlery doen verslag oor gerapporteerde voorvalle van die bonatuurlike in die buiteland en in Suid-Afrika en in ’n aparte afdeling word moontlike verklarings vir wat aanleiding tot hierdie voorvalle kon gegee het, behandel. Bonatuurlike verskynsels wat kortliks ontleed word sluit in telekinese of levitasie, hipnose, telepatie, apport-fenomena, dematerialisasie, dwaalligte en bilokasie (of die vermoë om uittreding uit die materie te bewerkstellig sodat dit deur ander waargeneem kan word, al is die primêre objek elders). Dit is ’n interessante boek wat die resultaat van wetenskaplike ondersoeke tot op daardie stadium insluit. Hy verwerk gedeeltes van hierdie materiaal in Engels vir die publikasie van Poltergeists of the South. Uitgesoekte goëlstories word by die geleentheid van sy tagtigste verjaarsdag gepubliseer en is ’n keur uit sy verhale oor bonatuurlike verskynsels.
Die wedstryd en ander verhale vir die jongspan is ten spyte van die titel ook geskik vir volwasse lesers. Dit bevat onder andere drie vertaalde Franse verhale en drie speurverhale wat op mekaar volg. Tiperend van sy skryfwerk vir die jeug bevat dit ook ’n sportverhaal en verhale met ’n Oosterse agtergrond. Hoogtepunte is die verhale Blou-Jan en Die sanger, waarin die twee hoofkarakters simpatiek uitgebeeld word tydens ’n krisismoment in hulle lewens, waar hulle ware aard na vore kom. Blou-Jan is ’n parmantige straatseun, wat onder die invloed van ’n bende misdadigers ’n konstabel doodskiet tydens ’n inbraak. Abdullah is die baassanger van die Kaap wat in vyftig jaar ’n groot liedereskat versamel het. Tydens die oefeninge vir ’n karnaval het hy egter ’n ligte beroerte en moet op mediese advies ophou met sing. Dit is egter sang wat die lewe vir hom die moeite werd maak.
Kortverhale word verder versamel in Die Corcovado, waarin nege van die verhale wat reeds in Die wedstryd verskyn het, weer opgeneem word, sommige onder ander titels. So word Die verstoteling verander na Ontwaking; Toekomsplanne word Drie lewens, Die opaal word Diefstal?; Die wedstryd word Versoeking; Die geheim van die kamer word Die stem en Die nar word Jannie. Hierdie bundel bevat dus eintlik slegs drie nuwe verhale, asook twee vertalings van verhale van André Theuriet en Emmanuel Arène. Die vier verhale in afdeling II, Waar die sterre gloei, Drie lewens, Ontwaking en Dood van ’n kunstenaar het almal die stryd tussen pa en seun as tema, maar behandel ook die innerlike stryd van die seuns wat almal gevoelig is vir skoonheid in die natuur en die lewe.
Gevreesde vriend se titel dui reeds aan dat die bundel die dood as deurlopende tema het, met die paradoks dat die dood beide gevrees én ’n vriend kan wees, afhangend van die omstandighede. In Die redder is die hoofkarakter Jan ’n kunssinnige seun wat kunstenaar word en in die buiteland in Parys vir Henri ontmoet, wat sy mentor en minnaar word. Jan keer sonder goeie rede na tien jaar na Suid-Afrika terug, waartydens Henri sterf en Jan se lewe in uitsigloosheid verval. Hierdie verhaal is een van die eerstes in Afrikaans om die homoseksualiteit as tema te ontgin, hoewel nog aarselend. Maria is die verhaal van ’n prostituut wat na ’n nag van seksuele ekstase selfdood is, klaarblyklik gewalg deur die drange van die vlees en die uiterstes waartoe dit ’n mens dryf.
In Die verbode ryk handel die verhale grootliks rondom die Maleiers as hoofkarakters en word hulle lewenswêreld uitgebeeld, met die titel wat hierdie groep se uitsluiting uit die voorregte van die witmense se wêreld illustreer. In die verhale word ook vrae oor rassevermenging gestel, terwyl sosiale deernis vir die bruin mense duidelik is in verhale soos Twee wêrelde en Karnaval. Die sanger het reeds voorheen in Die wedstryd verskyn. In die kompstuin is ’n hoogtepunt in die bundel, waar die Maleierseuntjie Ishmael dit verkies om in die kompstuin rond te loop omdat sy huislike omstandighede neerdrukkend is. In die tuin is daar orals wedywering tussen kleure, soos by die visse en die voëls, wat as voorbereiding dien vir Ishmael se botsing met die wit ou mans. Hierdie konflik noop Ishmael om sy eerste versetsdaad te pleeg deur met ’n klip ’n peer van die boom af te gooi en weg te hardloop. Hy het in die tuin gemoedsrus kom soek, maar in ’n oorlewingstryd beland. Die boerhond slaag daarin om ’n tasbare atmosfeer van die Bose se teenwoordigheid te skep. Du Plessis stel bloemlesings saam uit hierdie verhale in Goede dood (waar die titelverhaal uit Gevreesde vriend kom) en Drie wêrelde, telkens met die toevoeging van ’n nuwe verhaal of verhale.
Farrea woodwardi
Farrea woodwardi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
I.D. du Plessis
Kortverhale
Moleste op die Albatros bevat agt luimige verhale van uiteenlopende aard.
Op die rand van die afgrond is die verhaal van ’n vrygesel wat in sy jong dae nie vir Miemie as vrou kon kry nie en toe self reggekom het met kosmaak en ander tradisionele vroulike huistake. Na baie jare sien hy dan weer vir Miemie en besef hoe gelukkig hy was om haar nie te hê nie. In die plek van die slanke aansienlike Miemie van sy jong dae is daar nou ’n enorme oorgewig vrou, op haar eie so groot soos drie vroue.
Kaapse Maleier verhale
Hy word ’n kenner van die lewenswyse en kultuur van die Kaapse Maleiers en ’n groot aantal van sy werke (vir volwassenes sowel as kinders)) het hierdie bevolkingsgroep as onderwerp. In 1935 promoveer hy op ’n proefskrif oor Die bydrae van die Kaapse Maleier tot die Afrikaanse volkslied, wat later gepubliseer word. Hierin toon die skrywer hoe die Kaapse Maleier baie van die ou Hollandse liedjies bewaar het en ook taalkundig by Afrikaans aangepas het.
Die Maleise liedereskat is ’n versameling van volksliedjies.
Sy Maleierverhale verskyn eers in die twee dele van Uit die Slamse buurt, wat opgevolg word deur Die gevleuelde perd en ander Kaapse stories.
’n Keur uit hierdie drie bundels word later onder die titels Doederomandro en ander Kaapse stories, Sapen Sewekop en ander Kaapse stories, Die Maboersa en ander Kaapse stories en na sy dood ook in Baroen en ander Kaapse stories gepubliseer. Hierdie eiesoortige verhale besit al die betowering van die onmoontlike wat soos die wondergedagtes van ’n kind eenvoudig moontlik word, met ’n wye verskeidenheid van oorspronklike en vindingryke temas. Uittreksels uit Uit die Slamse buurt en Die gevleuelde perd word in Engels vertaal en uitgegee as Tales from the Malay Quarter. Oorspronklik in Engels is The Cape Malays en saam met C.A. Lückhoff skryf hy ook The Malay quarter and its people.
Feitelike/vakkundige werke
Hy skryf verskeie boeke van meer filosoferende, feitelike en vakkundige aard. Die mag van die woord is ’n versameling van sy essays en sketse, waar die meeste van die essays die tema van die kuns en meer bepaald die taal en letterkunde het. Hierin maak hy talle kere stellings wat van diepe insig en rype oordenking getuig, maar hy slaag selde daarin om ’n essay te skryf wat in inhoud en vorm volkome sluit en dus in sy geheel bevredigend is.
Kom reis met my is ’n bundel met opstelle oor sy reiservarings. Die boek word in drie dele verdeel, waarin hy respektiewelik skryf oor reise in die Ooste, Suid-Amerika en Europa.
Aantekeninge uit Tuynstraat bevat outobiografiese aantekeninge van groot kultuur-historiese belang, aangesien dit gebeure van landsbelang as agtergrond het vir herinneringe, terwyl dit ook beskrywings gee van belangrike figure uit die letterkundige en politieke wêrelde. Hierin maak die skrywer ook op morele gronde ’n pleidooi vir die toekenning van volle landsregte aan die bruin mense. Versamelde prosa word uitgegee by geleentheid van sy sestigste verjaarsdag en bevat ’n keur uit sy kortverhale (saam met vyf voorheen ongebundelde verhale), Kaapse sprokies, essays, reisbeskrywings, goëlstories, literêre beskouings en ’n hoofstuk uit een van sy jeugverhale.
Jeugboeke
Hy skryf ook jeugboeke, waaronder die Springbok-reeks van sportboeke, met die klem op rugby. Hierdie boeke sluit in Die Springbok, Die silwervaring, Die rugbykroon en Rugby in Rio. Vier vriende (die senter Willie Venter, die losskakel Piet Uys, Tokkie die vetsak en Sigaret, die stil rooikop) se rugby ervarings word hierin weergegee, met die agtergrond onderskeidelik die Boland, Nieu-Seeland, Engeland en Argentinië, waarin benewens beskrywings van die groep se avonture ook inligting oor die betrokke lande en hulle kulture weergegee word . In Olimpiade woon die vier vriende die Olimpiese Spele in Berlyn by en leer die leser die agtergrond van hierdie spele ken, asook die geskiedenis en kultuur van Duitsland.
Verhale oor die Ooste
Die Ooste vorm die agtergrond vir baie van sy verhale, waaruit sy liefde vir en kennis van die Kaapse Maleier blyk. Die jeugromans Die skat van Robbeneiland, Die hart van Java en Die oog van Boeddha is almal avontuurverhale waarin die Ooste en die soektog na verlore skatte die agtergrond is.
Die hart van Java is die opvolg van Die skat van Robbeneiland, terwyl Die oog van Boeddha ’n onvoltooide manuskrip van H. Luhis as basis het.
Die wrak van die Grosvenor skryf hy saam met H.R. Cooper, waar die boek die stranding van die skip Grosvenor as agtergrond neem vir die seuns Jan en Jack se avonture tydens ’n skoolvakansie aan die Natalse kus. Tussendeur word die verhaal van die skip en die vroeë geskiedenis van Suid-Afrika ook in die verhaal ingevleg.
Volksverhale
Hy publiseer ook verskeie volksverhale in Legendes van alle nasies, terwyl Hasie by die dam eweneens ’n volksverhaal is, afkomstig uit plaaslike bodem. In 1962 ontvang hy die Scheepers-prys vir Jeuglektuur vir sy jeugboeke (Die skat van Robbeneiland, Die Springbok, Die Silwervaring, Die rugbykroon, Rugby in Rio, Olimpiade, Wrak van die Grosvenor, Hart van Java, Die oog van Boeddha, Kom reis met my, Legendes van alle nasies, Uit die Slamse buurt (deel I en II) en Die gevleuelde perd en ander Kaapse stories). Sy kinderverhaal Bawa Mera word opgeneem in die versamelbundel Goue fluit, my storie is uit onder redaksie van Linda Rode.
Engelse werk
In Engels is Buster, Sally and Mark (subtitel The story of three dogs). Die skrywer vertel hoe hy en sy vriend John, wat ’n huis in Somerset-Wes gedeel het, besluit het om vir hulle ’n hond aan te skaf. So kry hulle op Ruyterplaas naby Houtbaai ’n tien weke oue baster tussen ’n bokser en ’n boerboel, wat hulle Buster noem. Vier maande later sluit die opreg geteelde bokser Sally by Buster aan en na Buster se dood word die boerboel Mark lid van hierdie gesin. Rondom die kameraadskap van hierdie drie honde skryf hy dan ’n ontroerende essay.
Eerbewyse
Ten tye van sy tagtigste verjaarsdag in 1980 word I.D. du Plessis op talle wyses vereer. Die Universiteit van Kaapstad ken ’n eredoktoraat (D.Litt.-graad) aan hom toe vir sy bydrae tot die Afrikaanse letterkunde en ook sy bydrae tot die waardering van die Maleier-kultuur. Die Maleierkoorkomitee reël in hierdie jaar ’n spesiale tagtigste verjaardagfees vir hom in die Kaapstadse stadsaal. Terwyl hy in 1980 saam met die Raad van Maleierkore oorsee toer, ken die Universiteit van Rome ’n eremedalje aan hom toe uit erkenning vir sy bydrae op kultuurgebied en die bevordering van goeie rasseverhoudinge oor ’n lang tydperk. Die Stigting Jan van Riebeeck ken in Januarie 1982 postuum ’n erepenning aan hom toe vir sy bydrae tot die Afrikaanse en Maleier-kultuur en die Suid-Afrikaanse volkslewe.
Uraan in Suid-Afrika
Die ontginning van uraan in Suid-Afrika geskied hoofsaaklik as ŉ newe-proses van goud- en kopermynbou. As sodanig is die land nie ŉ groot produsent van die mineraal nie. In 2019 het Suid-Afrika 346 ton uraan geproduseer.
Daar is tans twee produsente van uraan in Suid-Afrika. Sibanye-Stillwater herverwerk uitskot mynerts by sy Cooke-goudmyn, 35 kilometer wes van Johannesburg. Dieselfde word buite Stilfontein by die Buffelsfontein-goudmyn gedoen.
Geskiedenis
In 1951 is daar besluit om uraan van uitskot mynerts op Suid-Afrika se talle goudmyne te ontgin. Gevolglik is die Kernbrandstofkorporasie van Suid-Afrika (Nufcor) gestig. Nufcor het in 1998 deel van Anglo Gold geword. Uraanproduksie het ŉ hoogtepunt van rondom 600 ton in 1960 bereik, maar produksie het geleidelik weer begin daal.
Ontginning
Uraanerts kan in oopgroef- of ondergrondse myne ontgin word waarna dit op die perseel fyn gemaal word om die uraan van die erts te skei. Verder kan uraanerts in direk in die ertsneerslag opgelos word waarna dit na die oppervlak gepomp word in ŉ proses wat in situ-loging genoem word. Uraan word as uraanoksiedkonsentraat (U3O8) in die mark verkoop.
In Suid-Afrika word die uraanerts met aangepaste vragmotors van Nufcor per pad vervoer na laasgenoemde se aanleg naby Westonaria.
Komarofka (Astrachan-oblast)
Komarofka (Russies: Комаровка) is 'n klein dorpie in Astrachan-oblast, Rusland wat tot die Nikolo-Komarofka Plaaslike Munisipaliteit behoort. Soos baie ander nedersettings in Kamiziak-rajon, is dit in die Wolga-rivierdelta geleë. Dit lê op die linkeroewer van die klein Tsjilimnajastroom 23 kilometer suidwes van Astrachan se middestad.
Demografie
Volgens Sensus 2010 het Komarofka 354 inwoners gehad. Etniese Russe vorm die meerderheid van die dorpie se bevolking.
Alfred Charles Post
Hy het in 1822 aan die Columbia Kollege gegradueer, aan die Columbia University College of Physicians and Surgeons in 1827, en ook gestudeer in Parys, Wene, Berlyn en Londen (1827-29). Hy was professor by die Castleton Mediese Kollege, Vermont (van oftalmiese chirurgie, 1842-44, van chirurgie 1844-51), professor in chirurgie by New York Universiteit (1851-75), emeritus professor (1875-86), en president van die mediese fakulteit (1873-86).
Hy was 'n mede-lid van die Akademie van Geneeskunde, waarvan hy in 1867-68 president was. Post het Observations on the Cure of Stammering (1841) geskryf. Hy was 'n ontwerper van verskeie chirurgiese instrumente en toestelle.
Hy het in 1831 met Harriet Beers, dogter van Cyrenius Beers, getrou, en het elf kinders gehad, onder andere George Edward Post.
Lampranthus diutinus
Lampranthus diutinus is 'n vetplant wat hoort tot die genus Lampranthus. Die spesie is endemies aan die Wes-Kaap en kom van Mosselbaai tot by Riversdale voor. Dit het 'n voorkomsgebied van 3200 km² en daar is vyf tot sewe gefragmenteerde subpopulasies oor. Die plant word bedreig deur ontwikkeling aan die kus, indringerplante en gewasverbouing. Die plant is deel van die Albertinia-fynbos en Hartenbos strandveld-biome.
Searsia transvaalensis
Die platorandkaree (Searsia transvaalensis) is 'n boom wat hoort tot die genus Searsia. Die boom is inheems aan KwaZulu-Natal, Limpopo, Mpumalanga en Eswatini. Dit kom hoofsaaklik vanaf die Soutpansberg, suidwaarts op die Drakensberge-eskarp tot by Barberton en die noorde van KwaZulu-Natal voor.
Die boom se FSA-nommer is 394.1.
Matt Lanter
Matt Lanter (gebore 1 April 1983) is 'n Amerikaanse akteur. Hy is bekend vir sy rolle in die rolprente Star Wars: The Clone Wars (2008), Disaster Movie (2008), en Vampires Suck (2010), en in die televisiereeks Star-Crossed (2014).
Fieldingia valentini
Fieldingia valentini is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Fieldingia en tot die familie Fieldingiidae. Die wetenskaplike naam van die spesie is die eerste keer geldig gepubliseer in 2004 deur Tabachnick & Janussen.
KaDizingidzingi
KaDizingidzingi is 'n landelike nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer.
Artemis-program
thumb|240px|Artemis is 'n program van Nasa en sy vennote die ESA, JAXA en CSA.
Die Artemis-program is 'n verkenningsprogram na die Maan wat robot- en bemande vlugte insluit. Dit staan onder leiding van Nasa, met drie ander vennootinstellings wat betrokke is: die Europese Ruimteagentskap (ESA), Japannese Aëroruimteverkenningsagentskap (JAXA) en die Kanadese Ruimteagentskap (CSA). As die program geslaagd is, sal dit weer 'n menslike teenwoordigheid op die Maan vestig, die eerste keer sedert die Apollo 17-sending in 1972. Die belangrikste komponente van die program is die Ruimtelanseringstelsel (SLS), Orion-ruimtetuig, Lunar Gateway-ruimtestasie en die kommersiële menselandingstelsels, insluitende Starship HLS. Die langtermynvisie van die program is om 'n permanente basiskamp op die Maan te vestig en menslike sendings na Mars te vergemaklik.
Die Artemis-program is in 2017 amptelik beplan tydens die Trump-administrasie. Baie van die komponente, soos die Orion-tuig, is tydens die vorige Constellation-program (2005-2010) en ná sy kansellasie ontwikkel. Orion se eerste lansering en die gebruik van die Ruimtelanseringstelsel is aanvanklik in 2016 beplan, maar is geskeduleer vir 2022 as die Artemis 1-sending, met robotte en mannekyne aan boord.
Die plan is dat die bemande Artemis 2-lansering in 2024 sal plaasvind, die bemande Artemis 3-maanlanding in 2025, die Artemis 4-aansluiting by die Lunar Gateway in 2027 en daarna jaarlikse maanlandings. Sommige waarnemers meen egter die program se koste en tydlyn sal waarskynlik oorskry en vertraag word weens Nasa se swak bestuur van kontrakteurs.
Oorsig
Die Artemis-program is beplan rondom 'n reeks SLS-sendings. Hulle sal al hoe ingewikkelder word en met tussenposes van 'n jaar of langer geskied. Nasa het die sendings Artemis 1 tot Artemis 5 beplan; latere sendings is ook voorgestel. Elke SLS-sending sentreer om die lansering van 'n SLS-stelsel met 'n Orion-ruimtetuig aan boord. Sendings ná Artemis 2 sal afhang van steunsendings deur ander organisasies en ruimtetuie vir steunfunksies.
thumb|links|280px|Beplande sendings van die Artemis-program. Artemis 1 (2022) is 'n onbemande toetssending van die SLS en Orion, en is die eerste toetsvlug vir albei. Die doel van die Artemis 1-sending is om Orion in 'n maanwentelbaan te plaas en dit dan terug te bring na die Aarde. Orion sal omtrent ses dae lank in 'n wentelbaan om die Maan bly. Die Orion-kapsule sal van die diensmodule wegbreek, die atmosfeer binnekom en met behulp van valskerms in die see stort.
Artemis 2 (2024) sal die SLS en Orion se eerste bemande toetsvlug wees. Die vier bemanningslede sal uitgebreide toetse in 'n wentelbaan om die Aarde uitvoer, en Orion sal dan na die Maan gestuur word om daar in 'n wentelbaan te bly voordat dit terugkeer Aarde toe. Lansering sal op die vroegste in Mei 2024 plaasvind.
thumb|240px|'n Voorstelling van 'n Artemis-basiskamp. Artemis 4 sal 'n bemande sending na die Lunar Gateway-stasie wees. 'n Vroeë steunsending sal die eerste twee Gateway-modules na die NRHO neem. Artemis 4 sal die I-HAB-Gateway-module vervoer vir verbinding aan die Gateway. Lansering sal nie voor 2027 wees nie.
Artemis 5 tot Artemis 8 en latere sendings sal waarskynlik ruimtemanne na die maanoppervlak neem, waar hulle van die verbeterende infrastruktuur gebruik sal maak wat deur steunsendings daarheen geneem sal word. Dit sal habitats, verkenningstuie, wetenskaplike instrumente en ander toerusting insluit.
Gandoerino
Gandoerino (Russies: Гандурино) is 'n klein dorpie in Astrachan-oblast, Rusland wat tot die Obraztsowo-Trawino Plaaslike Munisipaliteit behoort. Soos baie ander nedersettings in Kamiziak-rajon, is dit in die Wolga-rivierdelta geleë. Dit lê op 'n klein eiland tussen die Gandoerino- en Iwantsjoegriviere 55 kilometer suid van Astrachan se middestad.
Demografie
Volgens Sensus 2010 het Gandoerino 374 inwoners gehad. Etniese Russe vorm die meerderheid van die dorpie se bevolking.
Artemis-program
Veranderde sending en naam
Op 26 Maart 2019 het die destydse visepresident, Mike Pence, aangekondig Nasa se doelwit om op die Maan te land is met vier jaar vervroeg tot 'n moontlike landing in 2024. Op 14 Mei 2019 het Nasa aangekondig die nuwe program sal Artemis genoem word, na die Griekse maangodin en tweelingsuster van Apollo.
Lampranthus gydouwensis
Lampranthus gydouwensis is 'n vetplant wat hoort tot die genus Lampranthus. Die spesie is endemies aan die Wes-Kaap.
Ulf Timmermann
Ulf Timmermann, gebore 1 November 1962 in Oos-Berlyn, is 'n voormalige Duitse gewigstoter wat die wêreldrekord verskeie kere gedurende die 1980's verbeter het, en is die eerste en een van slegs vier mense wat ooit oor 23 meter gestoot het (saam met Randy Barnes, Joe Kovacs en Ryan Crouser).
Timmermann is in Berlyn gebore uit 'n atletiekgesin en het op 13 jarige ouderdom met gewigstoot begin. Hy het sy eerste wêreldrekord verbeter in 1985 met 'n stoot van 22.62 meter. Op 22 Mei 1988 het hy die eerste persoon geword om oor 23 meter te stoot met 'n afstand van 23.06 meter in Chania, Griekeland.
Hy het goud vir Oos-Duitsland by die 1988 Olimpiese Spele in Seoel gewen, voor Randy Barnes van die VSA. Die atlete het so goed gedoen in dié kompetisie dat die vierde beste afstand elke vorige Olimpiese Spele in gewigstoot sou wen. By die Olimpiese Spele van 1992 het Timmerman Duitsland verteenwoordig, maar 'n teleurstellende vyfde geëindig. Hy het kompetisie daarna verlaat.
Tulbagh diastella
Die Tulbagh diastella (Diastella myrtifolia) is 'n blomdraende struik wat tot die genus Diastella behoort en deel van die fynbos vorm. Die plant is endemies aan die Wes-Kaap en kom in die Groot-Winterhoekberge voor. Die struik is regop tot halfregop met matvormige spreidende takke.
Ulf Timmermann
Timmermann is die verste gewigstoter van alle tye in die gewigstoot deur van die gly-tegniek gebruik te maak. Hy het ook 'n afstand 22 meter en verder in 16 verskillende kompetisies behaal. Sy afrigter was Werner Goldmann wat gewigstoot en diskusgooi in Berlyn afgerig het.
Tulbagh diastella
In Engels staan dit as die Tulbagh Silkypuff bekend.
Iophon omnivorus
Iophon omnivorus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1887 deur Ridley & Dendy.
KaDzumeri
KaDzumeri is 'n landelike nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer.
Gymnorete alicei
Gymnorete alicei is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Gymnorete en tot die familie Euretidae. Die wetenskaplike naam van die spesie is die eerste keer geldig gepubliseer in 1901 deur Topsent.
Gymnorete pacificum
Gymnorete pacificum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Gymnorete en tot die familie Euretidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
Andrew Weir
Andrew Taylor Weir (gebore 16 Junie 1972) is 'n Amerikaanse wetenskapfiksie skrywer en voormalige rekenaarprogrammeerder. Sy 2011-roman The Martian is verwerk in die 2015-rolprent met dieselfde naam geregisseer deur Ridley Scott. Hy het die John W. Campbell-toekenning vir beste nuwe skrywer in 2016 ontvang. en sy roman Project Hail Mary is 'n finalis vir die 2022 Hugo-toekenning vir beste roman.
Plaek Phibunsongkhram
Veldmaarskalk Plaek Phibunsongkhram (Thai: แปลก พิบูลสงคราม [plɛ̀ːk pʰí.būːn.sǒŋ.kʰrāːm]; alternatiewelik getranskribeer as Pibulsongkram of Pibulsonggram; 14 Julie 1897 - 11 Junie 1964), plaaslik bekend as Chomphon Por (Thai: จอมพล ป.; [tɕɔ̄ːm.pʰōn.pɔ̄ː]), tydelik bekend as Phibun (Pibul) in die weste, was 'n Thaise militêre offisier en politikus wat gedien het as die Eerste Minister van Thailand en Diktator van 1938 tot 1944 en 1948 tot 1957.
Phibunsongkhram was 'n lid van die Royal Siamese Army vleuel van Khana Ratsadon, die eerste politieke party in Thailand, en 'n leier van die Siamese rewolusie van 1932 wat Thailand van 'n absolute monargie na 'n konstitusionele monargie transformeer. Phibunsongkhram word in 1938 die derde premier van Thailand as bevelvoerder van die Royal Siamese weermag, en stig 'n de facto militêre diktatuur, geïnspireer deur die Italiaanse fascisme van Benito Mussolini, wat Thaise nasionalisme en sinofobie bevorder het, en Thailand in die Tweede Wêreldoorlog met Imperiale Japan verbind het. Phibunsongkhram het 'n moderniseringsveldtog geloods, bekend as die Thai Cultural Revolution, wat 'n reeks kulturele mandate insluit, wat die land se naam verander van "Siam" na "Thailand" en die bevordering van die algemene Thai-taal.
Phibunsongkhram is as premier ontslaan deur die Nasionale byeenkoms in 1944 en vervang deur lede van die Gratis Thaise Beweging totdat hulle weer aan bewind gekom het in die Siamese staatsgreep van 1947 onder leiding van die Coup Group. Phibunsongkhram het Thailand in lyn gebring met die anti-kommunisme in die Koue Oorlog, die Koreaanse oorlog onder die Verenigde Nasies se bevel betree en die fascisme laat vaar vir 'n fasade van demokrasie. Phibunsongkhram se tweede termyn as premier is geteister deur politieke onstabiliteit en was onderworpe aan verskeie pogings tot staatsgreep om hom te verwyder, waaronder die komplot van die leër van die Algemene Personeel in 1948, die Palace-rebellie in 1949 en die Manhattan-rebellie in 1951. Phibunsongkhram het probeer transformeer Thailand het in die middel van die vyftigerjare 'n liberale demokrasie geword, maar is in 1957 omvergewerp en in ballingskap in Japan gekom waar hy in 1964 oorlede is.
Phibunsongkhram is die langste dienende premier van Thailand tot op hede op 15 jaar en een maand.
Lunar Gateway
thumb|220px|Die kenteken van die Lunar Gateway. Die Lunar Gateway, of net Gateway, is 'n beplande klein ruimtestasie in 'n wentelbaan om die Maan wat sal dien as 'n sonkragaangedrewe kommunikasiesentrum, wetenskaplaboratorium, korttermynwoongebied vir ruimtevaarders en 'n stoorplek vir verkenningstuie en ander robotte.
thumb|280px|links|'n Kunstenaar se voorstelling van die Lunar Gateway in 'n wentelbaan om die Maan. Dit sal die eerste ruimtestasie buite 'n lae aardse wentelbaan wees en die eerste een in 'n wentelbaan om die Maan. Die amptelike naam is die Lunar Orbital Platform-Gateway (LOP-G).
Wentelbaan en operasies
Die Gateway se wentelbaan sal hoogs eksentries wees en sewe dae duur om te voltooi. Sy nabyreglynige halowentelbaan (NRHO) om die Maan sal hom binne 1 500 km van die noordpool af bring op sy naaste afstand en tot 70 000 km van die suidpool af op sy verste afstand.
Gateway sal die eerste modulêre ruimtestasie wees wat outomaties sal werk en die eerste een buite 'n lae aardse wentelbaan. Gesofistikeerde sagteware sal alle stelsels monitor en beheer. Mettertyd sal dit ingewikkelder sendings ook vergemaklik.
Dinastie
'n Dinastie is 'n reeks heersers van dieselfde familie, gewoonlik in die verband van 'n feodale of monargistiese stelsel, maar dit kom ook soms in 'n republiek voor. Alternatiewe terme vir dinastie is onder meer "huis", "familie" en "clan".
Die langs bestaande dinastie in die wêreld is die keiserlike huis van Japan, andersins bekend as die Yamato-dinastie, wat van 660 v.C. regeer het en sedert 781 v.C. in rekords verskyn.
KaGaula
KaGaula is 'n landelike nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer.
Gymnorete stabulatum
Gymnorete stabulatum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Gymnorete en tot die familie Euretidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
Arado Ar 234
Die Geallieerdes het die vliegtuig goed bestudeer na die oorlog.
Iophon ostiamagna
Iophon ostiamagna is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1904 deur Wilson.
Fraates I van Partië
Fraates I (Parties: 𐭐𐭓𐭇𐭕, Frahāt) was van 176 tot 171 v.C. die Arsakidiese koning van die Partiese Ryk. Hy is relatief jonk dood en het nie een van sy baie seuns nie, maar sy broer Mitridates I as sy opvolger aangewys. Hy het waarskynlyk geglo Partië het in daardie stadium 'n ferm leier nodig gehad.
Fraates I was die seun en opvolger van Priapatius.
Ruth Thomas
Ruth Thomas (gebore op 7 Julie 1967 in Horsmonden, Kent) is 'n Britse romansier en skrywer van kortverhale.
Biografie
Thomas het Engelse literatuur by die Universiteit van Edinburgh gestudeer, en toe in verskeie administratiewe poste in die privaatsektor gewerk voordat sy haar aandag aan skryfwerk toegespits het. Haar eerste versameling kortverhale, Sea Monster Tattoo, was geplaas op die kortlys vir die John Llewellyn Rhys-prys en die Saltire Genootskap Literêre Toekennings. Haar tweede versameling, The Dance Settee het 'n Skotse Kunsteraad Boektoekenning gewen. Beide boeke was gepubliseer deur Polygon, wat nou 'n druknaam van Birlinn Beperk is. Haar eerste roman, Things to Make and Mend, was in 2007 gepubliseer deur die Faber and Faber uitgewersmaatskappy, en het 'n Good Housekeeping Boek-toekenning gewen. Haar nuutste versameling kortverhale, Super Girl, was in 2009 gepubliseer. (ook deur die Faber and Faber uitgewersmaatskappy) Van diè versameling was Rock of Ages die naaswenner vir die 2009 V. S. Pritchett-gedenkprys van die Koninklike Genootskap van Literatuur. Haar tweede roman, The Home Corner, was in 2013 gepubliseer.
Thomas woon in Edinburgh saam met haar drie kinders en eggenoot, Mike Norman.
Versamelings van kortverhale
Ruth Thomas se werke word al sedert 1990 gebundel in verskeie versamelings. Haar verhale verskyn dikwels op BBC Radio.
Collage
Die woord "collage" is afgelei van die Franse woord "coIIer" (om te plak). Dit kan vaagweg gedefinieer word as 'n pikturale tegniek wat kunstenaars gebruik om verskeie soorte materiaal soos papier of lap, op doek of bord te plak en dit word soms gekombineer met die skilder of tekenkuns. Collage is tweedimensionele of laagreliëf en staan in verband met assemblage: 'n tegniek wat die driedimensionele voorwerp beklemtoon.
Geskiedenis
Collage het ontstaan uit die 19e-eeuse tegniek, bekend as "papiers colles", wat tweedimensionele dekoratiewe komposisies van stukkies gekleurde papier was. Vandag word die term papier colles gebruik vir die druktegniek waar of 'n etsdruk of 'n Iitografiese druk oor stukkies gekleurde papier gedruk word, wat weer op 'n vel papier geplak is om 'n soort gekleurde druk te maak.
Kurt Schwitters (1887 -1948) is 'n belangrike collagekunstenaar uit hierdie era. Sy Cherry Picture (1921) het onder andere bestaan uit kleurpapier, lap en gedrukte etikette, wat 'n goeie voorbeeld is van collage. John Heartsfield (1891) is welbekend vir sy foto-collages wat hy gedurende die twintiger- en dertigerjare geskep het. Hierdie werke is dikwels van 'n politieke en satiriese aard. Max Ernst (1891-1976) het 'n groot verskeidenheid materiaal en beelde, veral 19e-eeuse gravures, in sy collages en foto-montages gebruik.
Van 1960 af was daar 'n herlewing in collage en assemblage as kunsmedia wat met popkuns geassosieer word. Die soort materiaal wat vir collage gebruik word, is blykbaar slegs deur die kunstenaar se verbeelding beperk en sluit in metaal, plastiek, rubber, been, leer, pleister en selfs skoenlappervlerke. Kunstenaars uit hierdie tydperk wat collage gebruik het. sluit in Richard Hamilton (1922), Jasper Johns (1930) en Robert Rauschenberg (1925).
Suid-Afrika
Gedurende die eerste helfte van die 19e-eeu het Suid-Afrikaanse kunstenaars weinig gebruik gemaak van collage. In die sestigerjare, tydens die herlewing van die kollageen assemblage-tegniek in die Europese en Amerikaanse kuns, het 'n aantal Suid-Afrikaanse kunstenaars begin om gevonde voorwerpe en materiaal in hulle werk te gebruik. Armando Baldinelli (1908) het taamlik baie gebruik gemaak van natuurlike en vervaardigde gevonde voorwerpe. Sy vroeëre werk sluit onder andere in glas- en klipvoorwerpe. In die sestigerjare het hy afvalmateriaal uit die moderne industriële wêreld begin gebruik soos byvoorbeeld motoronderdele. Die werklike driedimensionele karakter van sy werk kenmerk dit as assemblage eerder as collage, byvoorbeeld Suggestion for a South African landscape after Sunset, 1966, 'n hout-en-metaalassemblage.
Priapatius van Partië
Priapatius (Parties: 𐭐𐭓𐭉𐭐𐭕, Friyapāt) was van 191 tot 176 v.C. die Arsakidiese koning van die Partiese Ryk. Hy was die neef en opvolger van Arsakes II. Soos met baie van die Arsakidiese konings is min oor sy bewind bekend. Volgens sy muntstukke het hy daarin geslaag om van die invloed van die Seleukidiese Ryk ontslae te raak.
Hy is deur sy seun Fraates I opgevolg.
Simon Vinkenoog
Simon Vinkenoog (18 Julie 1928, Amsterdam – 12 Julie 2009, Amsterdam) was 'n Nederlandse digter en skrywer. Hy was die redakteur van die bundel Atonaal, wat die Nederlandse Vyftigers-beweging begin het.
In 2004 is hy gekies as "Dichter des Vaderlands". Op 11 Julie 2009 is Vinkenoog in die hospitaal opgeneem nadat hy 'n beroerte gehad het. Hy het die volgende dag gesterf.
Tommy Wieringa
Tommy Wieringa (gebore op 20 Mei 1967) is 'n Nederlandse skrywer. Hy het in 2006 die Ferdinand Bordewijk-prys ontvang vir sy roman Joe Speedboot (2005) en in 2013 die Librisprys vir Dit zijn de namen.
KaNhlaneki
KaNhlaneki is 'n landelike nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer.
Khuang Aphaiwong
Khuang Aphaiwong (ook gespel Kuang, Abhaiwong, of Abhaiwongse; Thai: ควง อภัยวงศ์, IPA: [kʰuaŋ ʔà.pʰaj.woŋ]; 17 Mei 1902 - 15 Maart 1968), ook bekend onder sy edele titel Luang Kowit-aphaiwong (Thai: หลวงโกวิทอภัยวงศ์, Thaise uitspraak: [lǔaŋ koː.wít.ʔà.pʰaj.woŋ]), was drie keer die Eerste Minister van Thailand: van Augustus 1944 tot 1945, van Januarie tot Mei 1946, en van November 1947 tot April 1948.
Disperis villosa
Disperis villosa is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Oos-Kaap en die Wes-Kaap. Die plant is ook deel van die fynbos en blom van Augustus tot September.
Pridi Banomyong
Pridi Banomyong (Thai: ปรีดี พนมยงค์, RTGS: Pridi Phanomyong, uitgespreek [prīː.dīː pʰā.nōm.jōŋ]; 11 Mei 1900 - 2 Mei 1983) was 'n Thaise politikus en professor. Hy was 'n Eerste Minister en senior staatsman in Thailand. Die eeu herdenking van sy geboorte was herdenk deur UNESCO in 2000.
Muladhara
Muladhara (मूलाधार, IAST:, "root support") die wortel chakra is een van die sewe primêre chakras chakras volgens Hindu tantrism. Dit word verteenwoodig deur 'n lotus blom met vier blomblare en die kleur rooi.
Beskrywing
Muladhara is geleë naby die coccyge plexus onder die sacrumit, terwyl die kshetram, of die oppervlakkige aktiveringspunt, geleë is tussen die perineum en die koksiks of bekkenbeen. As gevolg van die plek waar dit geleë is en die verbintenis met die daad van uitskeiding, word dit in verband gehou met die anus. Muladhara word gesê dat dit die basis is vanwaar drie hoof psigiese kanale of nadis uitkom: die Ida, Pingala en die Sushumna. Daar word ook geglo dat Muladhara 'n subtiele woning van die Hindoe-God Ganapati is. In die hoogste eerbiedige gebed vir Ganapati, die Ganapati Atharvashirsha, word daar verwys na eieliefde as "die een wat Heer Ganapati aanbid maklik hierdie konsep sal verstaan en Brahman sal realiseer".
Karalat
Karalat (Russies: Каралат) is 'n dorpie in Astrachan-oblast, Rusland. Dit is die setel van die gelyknamige Karalat Plaaslike Munisipaliteit wat nog twee kleiner nedersettings, Parigino en Tsjapajewo, insluit. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë.
Geskiedenis
Die dorpie is in 1764 deur etnies Russiese kleinboere gestig. Die vanne van die eerste setlaars was Osokin, Markof, Bolonin en Iwanof.
Demografie
Volgens Sensus 2010 het Iwantsjoeg 1 156 inwoners gehad. Etniese Russe vorm die meerderheid van die dorpie se bevolking.
Neue Mozart-Ausgabe
Die Neue Mozart-Ausgabe (afgekort tot "NMA"; in Afrikaans: Nuwe Mozart-Uitgawe) is 'n wetenskaplik-kritiese publikasie van die versamelde werke van Wolfgang Amadeus Mozart. Dit word sedert 1955 deur Bärenreiter-Verlag in Kassel, Basel, Londen, New York, Praag uitgegee. Die publikasie se volledige titel is ''Wolfgang Amadeus Mozart. Neue Ausgabe sämtlicher Werke.''
Zachary Laoutides
Zachary Laoutides (gebore 13 Desember 1986) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Adios Vaya Con Dios (2014), Arise from Darkness (2016), Black Ruby (2017), en Dog Day God.
Katafrak
thumb|220px|'n Voorstelling van 'n [[Sassanidiese Ryk|Sassanidiese katafrak met 'n maliekolder en 'n gepantserde perd.]]
'n Katafrak was 'n soort gepantserde kavaleris in antieke oorlogvoering in Eurasië en Noord-Afrika. Die woord kom van die Griekse κατάφρακτος, kataphraktos, wat letterlik "gepantser" of "heeltemal bedek" beteken.
Beskrywing
Histories was die katafrak 'n uiters swaargepantserde ruiter, met hom en sy perd feitlik heeltemal bedek in 'n geskubde harnas of maliekolder, en met gewoonlik 'n lans as belangrikste wapen.